32002R0359
L 058/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 359/2002 НА ЕВРОПЕЙСКИЯ ПАРЛАМЕНТ И НА СЪВЕТА
от 12 февруари 2002 година
за изменение на Регламент (ЕО) № 2223/96 на Съвета по отношение използването на ESA 95 при определянето на вноските на държавите-членки в собствения ресурс на базата на ДДС
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха пред вид Договора за създаването на Европейската общност, и по-специално член 285 от него,
като взеха пред вид предложението на Комисията (1),
в съответствие с процедурата, установена в член 251 от Договора (2),
като имат предвид, че:
(1)
Член 8 от Регламент (ЕО) № 2223/96 на Съвета от 25 юни 1996 г. относно Европейската система от национални и регионални сметки в Общността (3) предвижда Европейска система от интегрирани икономически сметки (ESA), второ издание, да бъде използвана като Европейска система от интегрирани икономически сметки за целите на бюджетните и собствените ресурси, както е определено в Регламент (ЕИО, Евратом) № 1552/89 на Съвета (4), при което Решение 94/728/ЕО, Евратом на Съвета (5) остава в сила.
(2)
Вече няма данни от второ издание на ESA, които да са на равнището на подробност, изисквана за определянето на собствения ресурс от ДДС.
(3)
Това не засяга процедурите, договорени за определянето на собствения ресурс от БНП.
(4)
Препоръчително е да се използват най-добрите налични статистически данни за определянето на бюджетните вноски на държавите-членки.
(5)
Използването на данните, основани на новата Европейска система от интегрирани икономически сметки (ESA 95) за целите на определянето на собствения ресурс на базата на ДДС няма влияние върху равнището на собствените ресурси и върху техния баланс между държавите-членки.
(6)
Проведена е консултация в съответствие с член 3 от това решение със Статистическия програмен комитет, създаден с Решение 89/382/ЕИО, Евратом на Съвета (6),
ПРИЕХА НАСТОЯЩИЯ РЕГЛАМЕНТ:
Член 1
В член 8 от Регламент (ЕО) № 2223/96 се добавя следният параграф:
„1а.
За целта на определянето на собствения ресурс, базиран на ДДС, и като изключение от параграф 1, държавите-членки могат да използват данни, основани на новата Европейска система от интегрирани икономически сметки (ESA 95), при което Решение 94/728/ЕО, Евратом остава в сила.“
Член 2
Настоящият регламент влиза в сила на 20-тия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 февруари 2002 година.